Bya PADDY BUKENYA
SSEMAKA gwe baayiira asidi n’amuziba amaaso alulojja ng’agamba nti ekisinga okumuluma kye
ky’abaanabe okukoma mu bibiina bya wansi ennyo n’okumutwalako mukaziwe.
Godfrey Giija 45, omutuuze w’e Mayirikiti mu muluka gw’e Musa mu ggombolola y’e Kammengo
mu Mpigi kigambibwa nti, muganda we Achilewo Ntamuheza yamuyiira asidi.
Giija baamuyiira Asidi mu 2008 bwe bamusanga mu kinaabiro ng’anaaba.
Agamba nti ku baanabe omusavu b’alina tekuliasomye kussuka kibiina kya musanvu wabula abana abasembayo obuto abasatu tebalinnyeeko mu ssomero olw’okufuuka muzibe era nga naye baliraanwa be bamuyambye okumujjanjaba n’okuweererako muwala omu.
Entabwe yava ku nkaayana za kibanja era mugandawe Ntamuheza ne mutabani we Bizimaana ne
basalawo okumuyiira asidi.
Ntamuheza ne Bizimana bwe bakkirizibwa okweyimirirwa baddukabuddusi era tebaddangamu kulabikako n’okutuusa essaawa ya leero.
Omubaka wa Mowokota north Amelia Kyambadde bwe yabadde alambula abantu abali mu mbeera embi yennyamidde ku mbeera ya Giija era n’asaba ebitongole ebigabi obuyambi n’abantu ssekinnoomu
okumuyamba agende alongoosebwe amaaso.
sot_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn